CELEX: C2006/074/55
Language: el
Date: 2006-03-25 00:00:00
Title: Υπόθεση T-17/06: Προσφυγή της Giant (Κίνα) κατά του Συμβουλίου της Ευρωπαϊκής Ενώσεως

25.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 74/29
            
         Προσφυγή της Giant (Κίνα) κατά του Συμβουλίου της Ευρωπαϊκής Ενώσεως
   (Υπόθεση T-17/06)
   (2006/C 74/55)
   Γλώσσα διαδικασίας: η αγγλική
   Διάδικοι
   
      Προσφεύγουσα: Giant (Κίνα) Co., Ltd (Πόλη Kunshan, Κίνα) [εκπροσωπούμενη από τον δικηγόρο: P. De Baere]
   
      Καθού: Συμβούλιο της Ευρωπαϊκής Ενώσεως
   Η προσφεύγουσα ζητεί από το Πρωτοδικείο
   
               —
            
            
               Να ακυρώσει τον κανονισμό (EΚ) 1892/2005 (1) του Συμβουλίου, της 14ης Νοεμβρίου 2005, για την περάτωση της μερικής ενδιάμεσης επανεξέτασης των μέτρων αντιντάμπινγκ που εφαρμόζονται στις εισαγωγές ποδηλάτων καταγωγής Λαϊκής Δημοκρατίας της Κίνας, καθόσον
               
                           —
                        
                        
                           Απορρίπτει το αίτημα της προσφεύγουσας σχετικά με την αναγνώριση σ' αυτήν του καθεστώτος εταιρίας δρώσας υπό συνθήκες οικονομίας της αγοράς (market economy status, MES) ·
                        
                     
                           —
                        
                        
                           Παραβιάζει το άρθρο 253 EΚ καθόσον παρέλειψε να αναφέρει τους λόγους για τους οποίους απορρίφθηκε το αίτημα της προσφεύγουσας σχετικά με το MES· και
                        
                     
                           —
                        
                        
                           Παραβιάζει την νομοθεσία του Παγκόσμιου Οργανισμού Εμπορίου (ΠΟΕ) εφαρμόζοντας post factum κριτήρια της οικονομίας της αγοράς σε Κινέζους παραγωγούς που εξάγουν σε ορισμένα κράτη μέλη της ΕΚ· και
                        
                     
         
               —
            
            
               Να καταδικάσει το Συμβούλιο στα δικαστικά έξοδα.
            
         Λόγοι ακυρώσεως και κύρια επιχειρήματα
   Η προσφεύγουσα, εταιρία περιορισμένης ευθύνης του κινεζικού δικαίου, παράγει κυρίως ποδήλατα και ανταλλακτικά ποδηλάτων, που εξάγονται στην Κοινότητα. Προσβάλλει τον κανονισμό 1892/2005 με τον οποίο περατώθηκε η μερική ενδιάμεση επανεξέταση των μέτρων αντιντάμπινγκ που εφαρμόζονται στις εισαγωγές ποδηλάτων καταγωγής Λαϊκής Δημοκρατίας της.
   Προς στήριξη της προσφυγής της, η προσφεύγουσα προβάλλει κατ'αρχάς τους ίδιους ισχυρισμούς παραβιάσεως του κανονισμού 384/96 του Συμβουλίου («βασικού κανονισμού») και του άρθρου 253 ΕΚ, τους οποίους είχε προβάλλει προγενέστερα στο πλαίσιο της υποθέσεως T-372/05 (2).
   Περαιτέρω, η προσφεύγουσα ισχυρίζεται ότι ο προσβαλλόμενος κανονισμός παραβιάζει τη νομοθεσία του Παγκόσμιου Οργανισμού Εμπορίου (ΠΟΕ) καθόσον εφαρμόζει κριτήρια της οικονομίας της αγοράς σε Κινέζους εξαγωγείς σε πέντε κράτη μέλη, η νομοθεσία αντι-ντάμπινγκ των οποίων δεν προέβλεπε τέτοια κριτήρια κατά τον χρόνο προσχωρήσεως της Κίνας στον ΠΟΕ.
   
      (1)  ΕΕ L 302, 19/11/2005, σ. 22
   
   
      (2)  ΕΕ C 315, 10/12/2005, σ. 17